पुतीन यांचे विरोधक अॅलेक्सी नवालनी यांना रशियात अटक\nते पाच महिन्यांनतर जर्मनीतून मॉस्कोला आले होते. गेल्या वर्षी त्यांच्यावर नर्व्ह एजंटचा वापर करून हल्ला करण्यात आला होता. त्यातून ते वाचले होते. 

त्यांच्यावर जर्मनीत उपचार करण्यात आले होते. 44 वर्षांच्या नवालनी यांना पोलिसांनी पासपोर्ट कंट्रोलमधून ताब्यात घेतलं. नवालनी यांची बर्लिनहून आलेली फ्लाइट मॉस्कोच्या एका एअरपोर्टवरून दुसऱ्या एअरपोर्टवर नेण्यात आली होती. जमलेली गर्दी पाहून हे करण्यात आलं.

अनेक लोकांना असं वाटतं की नवालनी यांच्या हत्येचा प्रयत्न रशियन सरकारकडून करण्यात आला होता. काही शोध पत्रकारांनी या दाव्याला दुजोराही दिला आहे. 

अटक होण्याच्या काही मिनिटं आधी नवालनी यांनी मॉस्कोमधल्या शेरेमेत्येवो एअरपोर्टवर समर्थक आणि माध्यमांशी बोलताना म्हटलं होतं, "मला माहीत आहे की मी बरोबर आहे. मला कोणत्याही गोष्टीची भीती वाटत नाही. माझ्या विरोधातले सर्व खटले बनावट आहेत."

नवालनी यांच्या वकिलांनाही त्यांच्यासोबत जाऊ दिलं नाही. नवालनी यांनी जाताना आपल्या पत्नीचं चुंबन घेतलं. जर आदेश झुगारून दिला तर बलप्रयोग करू, अशी धमकी पोलीस अधिकाऱ्यांनी लोकांना दिली होती. रविवारी (17 जानेवारी) विमानतळावर अतिरिक्त सुरक्षा तैनात करण्यात आली होती. 

रविवारी मॉस्कोमधील वनुकोव एअरपोर्टच्या आत धातूचे बॅरिअरही लावण्यात आले होते. नवालनी यांचं विमान नियोजित कार्यक्रमानुसार याच विमानतळावर लँड करणार होती. रशियन माध्यमांनी दिलेल्या वृत्तानुसार अनेक कार्यकर्त्यांनाही अटक करण्यात आली आहे. यामध्ये नवालनी यांचे प्रमुख सहकारी ल्युबोव सोबोल यांचाही समावेश आहे. 

नवालनी यांच्या प्रवक्त्या किरा यार्मिश यांनी एअरपोर्टवरील पोलिसांच्या कारचा फोटो सोशल मीडियावर पोस्ट केला होता. 

नवालनी यांच्यावर जर्मनीत उपचार झाले होते आणि आता त्यांची प्रकृती उत्तम आहे. त्यांच्या परत येण्याविषयी समर्थकांमध्ये खूप उत्साह होता. फेसबुकवर रशियन भाषेत एक पेज तयार करण्यात आलं होतं, ज्यात नवालनी यांनी रशियात परत यावं असं आवाहनही केलं होतं.  

कडाक्याची थंडी आणि कोव्हिड-19 चं संकट असतानाही हजारो लोकांनी नवालनी यांना भेटण्याची इच्छा व्यक्त केली होती. 

गेल्या वर्षी ऑगस्ट महिन्यात नवालनी सैबेरियातील एका फ्लाइटमध्येच बेशुद्ध पडले होते. नंतर लक्षात आलं की, त्यांना विष देण्यात आलं होतं. रशियाच्या अधिकाऱ्यांनी हा आरोप फेटाळून लावला होता. नवालनी यांनी दावा केला होता की, त्यांना...\n\ntl;dr:
रशियाचे राष्ट्रपती व्लादिमीर पुतीन यांचे विरोधक आणि रशियाचे विरोधी पक्षनेते अॅलेक्सी नवालनी यांना रशियात पोहोचताच अटक करण्यात आली आहे.